"Euroopa liigub järjest ohutuma ühiskonna suunas. Sellest tulenevalt lähtutakse taimekaitsevahendites sisalduvate ainete mõjude uurimisel ja hindamisel inimese tervisele või keskkonnale mõjuvast konkreetsest ohust, mitte ainult riskist," ütles põllumajandusministeeriumi taimekaitse büroo juhataja Evelin Hillep.  "Nii ei jõua tulevikus turule taimekaitsevahendid, mis võivad põhjustada  väärarenguid ja pahaloomuliste kasvajate tekkimist, samuti muutusi DNAs, viljakuses või on keskkonnas püsivate omadustega," selgitas Hillep.    Uue kehtima hakkava Euroopa Liidu määruse kohaselt ei tohi alates käesoleva aasta 14. juunist reklaamida taimekaitsevahendeid, millele ei ole turuleandmise luba väljastatud. Igale taimekaitsevahendi reklaamile tuleb lisada märge "Kasutage taimekaitsevahendeid ohutult. Enne kasutamist lugege alati läbi märgistus ja tootekirjeldus".     Lisainfo kehtima  hakkava määruse kohta http://www.agri.ee/el-taimekaitse-temaatiline-strateegia/